আচৰানী

**গোৱৰ্ধন আচৰানী** ()  (জন্ম: ১ জানুৱাৰী ১৯৪১) জনপ্ৰিয়ভাৱে আছৰানী নামেৰে পৰিচিত৷ তেওঁ এজন ভাৰতীয় অভিনেতা আৰু পৰিচালক৷ তেওঁৰ বলিউডত কেৰিয়াৰ পাঁচ দশকৰো অধিক দীঘলীয়া। আছৰানীয়ে ৩৫০ খনতকৈও অধিক হিন্দী ছবিত অভিনয় কৰিছে। তেওঁ মুখ্য চৰিত্ৰ, কমেডী চৰিত্ৰ আৰু সহযোগী চৰিত্ৰত অভিনয় কৰিছে। শ্বোলে ছবিত জেইলাৰ হিচাপে অভিনয় কৰি তেওঁ ভাৰতজোৰা খ্যাতি অৰ্জন কৰে৷ পৰৱৰ্তী সময়ত ১৯৭২ চনৰ পৰা ১৯৯১ চনৰ ভিতৰত ৰাজেশ খান্নাৰ সৈতে ২৫খন ছবিত আগবঢ়োৱা বিভিন্ন চৰিত্ৰ-অভিনয়ৰ বাবেও  তেওঁ পৰিচিতি লাভ কৰে৷

‘চালা মুৰাৰী হিৰো বন্নে’ আৰু ‘ছালাম মেমছাব’ৰ দৰে কেইখনমান হিন্দী ছবিত তেওঁ মূল নায়কৰ চৰিত্ৰত অভিনয় কৰিছিল। গুজৰাটী ছবিত ১৯৭২ চনৰ পৰা ১৯৮৪ চনলৈ মুখ্য নায়কৰ চৰিত্ৰত অভিনয় কৰাৰ লগতে ১৯৮৫ চনৰ পৰা ২০১২ চনলৈকে তেওঁ বিভিন্ন চৰিত্ৰত অভিনয় কৰিছিল। ১৯৭৪ চনৰ পৰা ১৯৯৭ চনৰ ভিতৰত তেওঁ ছখন ছবিও পৰিচালনা কৰিছিল।

## প্ৰাৰম্ভিক জীৱন
জয়পুৰৰ এটা মধ্যবিত্তীয়, সিন্ধী হিন্দু পৰিয়ালত আচৰানীৰ জন্ম হৈছিল। দেউতাকে কাৰ্পেটৰ দোকান এখন খুলিছিল। তেওঁৰ চাৰিগৰাকী ভগ্নী আৰু তিনিজন ভাতৃ আছিল৷ দুজন ডাঙৰ আৰু এজন সৰু। আচৰানী ব্যৱসায়ৰ প্ৰতি আগ্ৰহহীন আৰু গণিতত দুৰ্বল আছিল। ছেইণ্ট জেভিয়াৰ স্কুলৰ পৰা মেট্ৰিক সম্পূৰ্ণ কৰি জয়পুৰৰ ৰাজস্থান কলেজৰ পৰা তেওঁ স্নাতক ডিগ্ৰী লাভ কৰে। একেসময়তে তেওঁ জয়পুৰৰ অল ইণ্ডিয়া ৰেডিঅ’ত কণ্ঠশিল্পী হিচাপে কাম কৰি শিক্ষাৰ খৰচ বহন কৰিছিল।

*আজ কি তাজা খবৰ* আৰু *নমক হাৰাম*ৰ দৰে ছবিত একেলগে কাম কৰাৰ সময়ত তেওঁ অভিনেত্ৰী মঞ্জু বানছালৰ সৈতে প্ৰেমত পৰিছিল। বিয়াৰ পিছত দম্পতীটোৱে *তপস্যা, চণ্ডী সোনা, জান-ই-বহাৰ,জুৰমানা, নলায়ক, চৰকাৰী মেহমান, নাৰদ বিবাহ আৰু চোৰ ছিপাহী* ছবিত অভিনয় কৰে। *আজ কি তাজা খবৰ*ত আছৰানীয়ে চম্পক বুমিয়া / অমিত দেশাই আৰু মঞ্জুৱে কেছাৰী দেশাইৰ চৰিত্ৰত অভিনয় কৰিছিল। এই চৰিত্ৰৰ বাবে আছৰানীয়ে শ্ৰেষ্ঠ কমেডিয়ানৰ ফিল্মফেয়াৰ বঁটা লাভ কৰে।পিছলৈ এই দম্পতীটোৱে ১৯৮০ চনত আছৰানীয়ে পৰিচালনা কৰা ঘৰুৱা প্ৰযোজনা হম *নহী সুধৰেংগে*ত অভিনয় কৰে।
## কৰ্মজীৱন

### প্ৰাৰম্ভিক সফলতা
১৯৬০ চনৰ পৰা ১৯৬২ চনলৈকে তেওঁ সাহিত্য কলভাই ঠাক্কৰৰ পৰা অভিনয় শিকিবলৈ আৰম্ভ কৰে। ১৯৬২ চনত তেওঁ অভিনয়ৰ সুযোগ বিচাৰি মুম্বাই ভ্ৰমণ কৰে। ১৯৬৩ চনত কিশোৰ সাহু আৰু হৃষিকেশ মুখাৰ্জীৰ সৈতে হোৱা আকস্মিক সাক্ষাৎকাৰত তেওঁলোকে তেওঁক পেছাদাৰীভাৱে অভিনয় শিকিবলৈ পৰামৰ্শ দিয়ে।

১৯৬৪ চনত আছৰানীয়ে পুনেৰ ফিল্ম ইনষ্টিটিউটত যোগদান কৰি ১৯৬৬ চনত পাঠ্যক্ৰম সমাপ্ত কৰে। ১৯৬৭ চনত *হৰে কাঞ্চ কি চূড়িয়া* ছবিত অভিনেতা বিশ্বজিতৰ বন্ধুৰ চৰিত্ৰত অভিনয় কৰি হিন্দী ছবিত তেওঁ প্ৰথমবাৰৰ বাবে ভুমুকি মাৰে। চলচ্চিত্ৰ প্ৰতিষ্ঠানত তেওঁ বহুতকে আপ্লুত কৰিছিল আৰু ১৯৬৭ চনত অভিনেত্ৰী ৱাহেদাৰ বিপৰীতে এখন গুজৰাটী চিনেমাত অভিনয় কৰিছিল৷ (ৱাহিদা ৰহমান নহয়)। ১৯৬৭ চনৰ পৰা ১৯৬৯ চনলৈকে তেওঁ গুজৰাটী ভাষাত মূলতঃ অভিনেতা বা সহযোগী অভিনেতা হিচাপে আন চাৰিখন চিনেমাত অভিনয় কৰিছিল। ১৯৬৭ চনৰ পৰা ১৯৬৯ চনৰ ভিতৰত হিন্দী চলচ্চিত্ৰ জগতৰ পৰা তেওঁ সীমিত প্ৰস্তাৱ লাভ কৰে যদিও তাৰ পিছত তেওঁৰ পুৰণি উপদেষ্টা হৃষিকেশ মুখাৰ্জীয়ে ১৯৬৯ চনত *সত্যকাম* ছবিখনত সহযোগী অভিনেতাৰ ভূমিকা দিছিল। তেতিয়ালৈকে আচৰানী *মেৰেআপনে*ৰ জৰিয়তে কিছু পৰিচিতি লাভ কৰিছিল। ১৯৭১ চনৰ পৰা ছবিৰ মূল কমেডিয়ান হিচাপে বা মুখ্য অভিনেতাৰ ঘনিষ্ঠ বন্ধু হিচাপে তেওঁ অধিক প্ৰস্তাৱ লাভ কৰিবলৈ আৰম্ভ কৰে।

### আশীৰ দশকত
১৯৭১–১৯৭৪ চনৰ সময়ছোৱাত মুখাৰ্জী, আত্মা ৰাম, গুলজাৰৰ দৰে পৰিচালকে বাৰে বাৰে তেওঁক অভিনয়ৰ সুবিধা দিছিল আৰু এই ছবিসমূহৰ জৰিয়তে তেওঁৰ কৰ্ম অইনৰ  দৃষ্টিগোচৰ হৈছিল। এই ভূমিকাসমূহে তেওঁৰ কেৰিয়াৰত কেইবাটাও সহায়ক আৰু কমিক চৰিত্ৰৰ পথ নিৰ্ধাৰণ কৰে। ১৯৭০ চনৰ পৰা ১৯৭৯ চনলৈকে তেওঁ ১০১খন ছবিত অভিনয় কৰাৰ বাবে তেওঁৰ চাহিদা তুংগত আছিল। যদিও প্ৰথম অৱস্থাত ৰাজেশ খান্না আৰু আছৰানীৰ মাজত কেৱল *বাৱৰচী*ৰ চেটতহে দেখাদেখি হৈছিল, তথাপিও *নমক হাৰাম*ৰ পিছত তেওঁলোকৰ ঘনিষ্ঠ বন্ধুত্ব হৈছিল, আৰু তাৰ পিছত কমেডিয়ান অভিনেতাৰ চৰিত্ৰটোৰ বাবে খান্নাই প্ৰযোজক আৰু পৰিচালকক আছৰানীক তেওঁৰ ছবিৰ অংশ হিচাপে ল'বলৈ জোৰ দিছিল। ১৯৭২ চনৰ পৰা ১৯৯১ চনলৈ *বাৱৰচী (১৯৭২)*ৰ পৰা *ঘৰ পৰিৱৰ (১৯৯১)*লৈকে খান্নাৰ সৈতে আচৰানীয়ে ২৫খন ছবিত কাম কৰিছিল।

১৯৭০ চনৰ পৰা ১৯৭৯ চনলৈকে সহযোগী অভিনেতা হিচাপে তেওঁৰ স্মৰণীয় ৰচনাসমূহ হ’ল *মেৰে আপনে, কোশিষ, বাৱৰচি, পাৰিচাই, অভিমান, মেহবুবা, পালকন কি ছাও মে, দো লড়কে দোনো কদকে আৰু বন্দীছ*। ১৯৭৭ চনত ৰচনা আৰু পৰিচালনা কৰা হিন্দী ছবি *চালা মুৰাৰী হিৰো বান্নে*ত মুখ্য নায়কৰ চৰিত্ৰত অভিনয় কৰি তেওঁ সমালোচকৰ প্ৰশংসা লাভ কৰে।

সত্তৰৰ দশকৰ পৰা কমেডিয়ান হিচাপে তেওঁৰ উল্লেখযোগ্য ভূমিকাসমূহ হ’ল আজ কি তাজা খবৰ, ৰোটি, প্ৰেম নগৰ, চুপকে চুপকে, ছ’টি ছি বাত, ৰাফু চক্কৰ, শোলয়, বালিকা বধু, ফকিৰা, অনুৰোধ, ছৈল্লা বাবু, চৰাছ, ফাঁচী, দিল্লাগী, হীৰাল পান্নালাল, পাতি পাটনি আৰু ৱহ আৰু হামাৰে তুম্হাৰে।

যদিও তেওঁ বহু ছবিত সহযোগী চৰিত্ৰত অভিনয় কৰিছিল, তথাপিও তেওঁ প্ৰথমবাৰৰ বাবে *খুন পাচিনা*ত গুৰুতৰ চৰিত্ৰত অভিনয় কৰিছিল। তেওঁ *কোশিছ (১৯৭২)*ত দুষ্ট ভাতৃৰ ভূমিকা, এল ভি প্ৰসাদৰ বিদাই (১৯৭৪)ত হিপ্পী আৰু গাঁৱৰ মানুহৰ দ্বৈত চৰিত্ৰ, হৃষিকেশ মুখাৰ্জীৰ চৈতালী (১৯৭৫)ত বীডি আৰু গাঞ্জী স্প’ৰ্টছ ৱাষ্ট্ৰেলৰ দৰে অগতানুগতিক চৰিত্ৰত অভিনয় কৰিছিল৷ তেওঁ বি আৰ চোপ্ৰাৰ নিকাহ (১৯৮২)ত ৰোমাণ্টিক চৰিত্ৰত এ কালিৰ অভিনেতা ইয়াকুবৰ দৰে কাৱালী আৰু কে এছ প্ৰকাশ ৰাওৰ প্ৰেম নগৰ (১৯৭৪)ত এজন পিম্পলৰ চৰিত্ৰত অভিনয় কৰিছিল।

সত্তৰৰ দশকত তেওঁৰ বিষয়ে বিপুল চৰ্চা হৈছিল আৰু ৰাজেশ খান্নাৰ অন্যতম ঘনিষ্ঠ বন্ধু আছিল।  ১৯৭৪ চনত আজ কী তাজা খবৰ আৰু ১৯৭৭ চনত বালিকা বধুৰ অভিনয়ৰ বাবে তেওঁ শ্ৰেষ্ঠ কমেডিয়ানৰ ফিল্মফেয়াৰ বঁটা লাভ কৰে।

১৯৭৪ চনত আচৰানীয়ে নিজেই নায়ক হিচাপে লৈ গুজৰাটী ভাষাত প্ৰথমখন চিনেমা পৰিচালনা কৰে আৰু কিশোৰ কুমাৰে গোৱা "হু আমদাবাদ ন' ৰিক্সাৱালো" গীতটোত আছৰানীক চিত্ৰিত কৰা হয়। আছৰানীৰ দ্বাৰা চিত্ৰিত আৰু কিশোৰ কুমাৰে হিন্দীত গোৱা গীতসমূহ হ'ল হামাৰে তুম্হাৰেৰ "আচ্ছা চালোজী বাবা মাফ কৰ্দো", য়ে কৈছা ইনছাফৰ "পিয়াৰ মই কাৰুংগা"। "মন্নু ভাই মটৰ চলি পাম" কিশোৰ কুমাৰৰ সৈতে তেওঁ গাইছিল আৰু ১৯৭৮ চনত *ফুল খিলে হায়ণ গুলশান গুলচন*ত ঋষি কাপুৰ আৰু তেওঁৰ ওপৰত চিত্ৰিত হৈছিল৷

আশীৰ দশকত তেওঁ ১০৭খন হিন্দী ছবিত অভিনয় কৰিছিল। এটা দশকৰ ভিতৰত সৰ্বাধিক হিন্দী ছবিত চৰিত্ৰ অভিনেতা/কমেডিয়ান হিচাপে অভিনয় কৰাৰ তেওঁ অভিলেখ আছে ৷ ১৯৭০ চনত ১০১খন আৰু আশীৰ দশকত ১০৭খন ছবিত তেওঁ অভিনয় কৰিছিল। 

### নবৈৰ দশকৰ পৰা একবিংশ শতিকালৈ
দক্ষিণ ভাৰতীয় চলচ্চিত্ৰ জগতৰ প্ৰযোজনা আৰু টি ৰামা ৰাও, কে ৰাঘবেন্দ্ৰ ৰাও, কে বাপাইয়া, নাৰায়ণ ৰাও দাসীৰ দ্বাৰা পৰিচালিত ছবিত আছৰানী-কাদেৰ খান-শক্তি কাপুৰৰ ত্ৰিমূৰ্তি ১৯৮২ চনৰ পৰা ১৯৯৮ চনলৈ নিয়মীয়াভাৱে দেখা গৈছিল আৰু তেওঁলোকৰ জনপ্ৰিয়তা বৃদ্ধি কৰিছিল।

১৯৮২ চনত আচৰানীয়ে সহযোগী শিল্পী দীনেশ হিংগু, হৰিশ পেটেল আৰু চেলিম পাৰভেজ (বিখ্যাত সহযোগী অভিনেতা ইউনুছ পাৰভেজৰ পুত্ৰ)ৰ সৈতে এটা সৰু গুজৰাটী প্ৰডাকচন কোম্পানী স্থাপন কৰে। ১৯৯৬ চনত বৃহৎ লাভৰ সৈতে কোম্পানীটো ভংগ হয়। আচৰানীয়েও মূলতঃ কাপোৰত বিনিয়োগ কৰিছিল আৰু আন অভিনেতাৰ বাবে বিনিয়োগকাৰী হিচাপে কাম কৰিছিল৷ ১৯৯১ চনলৈকে তেওঁ বহু ধন হেৰুৱাইছিল। ১৯৮৮ চনৰ পৰা ১৯৯৩ চনলৈ পুনেৰ ফিল্ম ইনষ্টিটিউটৰ পৰিচালক আছিল। নবৈৰ দশকত তেওঁৰ অভিনয়ৰ বাবে ভাল পৰিসৰৰ অভাৱত তেওঁ মাত্ৰ ৭৩খন হিন্দী চিনেমাহে কৰিছিল। মুকাবলাই (১৯৯৩) বহুদিনৰ মূৰত তেওঁক গুৰুতৰ ভূমিকাত দেখা পাইছিল।

সমান্তৰালভাৱে তেওঁ ১৯৭০-১৯৮০ চনত গুজৰাটী ছবিত মুখ্য নায়ক হিচাপে কাম কৰি থাকিল আৰু আমদাবাদ ন’ ৰিক্ষৱালো, সাত কাইদী, সংসাৰ চক্ৰ, পংকি নো মালো, যুগল জোডী, মা বাপ, চেল চাবিলো গুজৰাটী ছবিত মুখ্য নায়ক হিচাপে সফলতা লাভ কৰে। নবৈৰ দশকৰ পৰা তেওঁ মোটা ঘৰ নি ৱাহু, পিয়ু গায়ো পৰদেশ, বাপ ধমল দিখৰা আদি গুজৰাটী ছবিত কমেডিয়ান বা সহযোগী অভিনেতা হিচাপে অভিনয় কৰিছিল।

ডি ৰমনাইডুৱে ১৯৯৫ চনত *তাকদীৰৱালা*ত আছৰানীক গুৰুত্বপূৰ্ণ চৰিত্ৰত অভিনয় কৰিছিল আৰু তাৰ পৰা আকৌ এবাৰ কমেডী চিনেমা নিৰ্মাণ হ’বলৈ ধৰিছিল। ১৯৯৩ চনৰ পৰা ২০১২ চনলৈকে ডেভিদ ধাৱান আৰু প্ৰিয়দৰ্শনৰ পৰিচালনাত তেওঁ ভাল ভূমিকা লাভ কৰিবলৈ আৰম্ভ কৰে। ১৯৯০ চনৰ পৰা কমেডিয়ান হিচাপে তেওঁৰ আটাইতকৈ স্মৰণীয় অভিনয় হৈছে *জো জীতা ৱোহি চিকন্দৰ*, *গাৰ্ডিছ, তকদীৰৱালা, ঘৰৱালী বাহাৰৱালি, বডে মিয়ান চোটে মিয়ান আৰু হিৰো হিন্দুস্তানী*।

*হেৰা ফেৰী, চুপ চুপ কে, হুলচুল, দীৱানে হুয়ে পাগল, গৰাম মছলা, মালামাল উইকলি, ভগম ভাগ, দে দনা দন, বল বচ্চন, কমাল ধমাল মালামাল* আদি ছবিত আচৰানীয়ে অভিনয় কৰিছিল। কিউ কি ছবিখনত তেওঁ গুৰুতৰ চৰিত্ৰত অভিনয় কৰিছিল। ২০০০ চনৰ পিছত ছাজিদ নাদিয়াদৱালা আৰু প্ৰিয়দৰ্শনৰ কমেডী ছবিৰ অবিচ্ছেদ্য অংগ হিচাপে পৰিগণিত হোৱা আচৰানীক ২০০৯ চনৰ পিছত ক্ৰমান্বয়ে কম ছবিত দেখা গৈছিল।

২০১০ চনৰ ১৭ এপ্ৰিলত নিউ জাৰ্চিত অনুষ্ঠিত হোৱা ১৮ সংখ্যক বাৰ্ষিক *নয়া আন্দাজ* প্ৰতিযোগিতাৰ বিচাৰক হিচাপে আচৰানী আৰু মল্লিকা শ্বেৰাৱতে অংশ লৈছিল৷

২০১৮ চনত জনপ্ৰিয় ৱেব ছিৰিজ পাৰ্মানেণ্ট ৰুমমেটছত আচৰানীয়ে মিকেশৰ ককাৰ চৰিত্ৰত অভিনয় কৰিছিল৷ 

১৯৮৫ চনৰ দূৰদৰ্শন টিভিৰ ধাৰাবাহিক নটখাট নাৰদত নাৰদৰ চৰিত্ৰত আচৰানীয়ে অভিনয় কৰিছিল। তেওঁৰ সহ অভিনেতা কেইজনমান আছিল জয়শ্ৰী টি আৰু বিক্ৰম গোখলে।

## বঁটা-সন্মান

* ১৯৭৩ – আনহনীৰ বাবে শ্ৰেষ্ঠ কমেডিয়ানৰ বাবে শ্বামা সুছামা বঁটা
* ১৯৮৬ – গুজৰাট ৰাজ্য চৰকাৰৰ পৰা শ্ৰেষ্ঠ অভিনেতা আৰু শ্ৰেষ্ঠ পৰিচালকৰ বঁটা, সাত কয়দী নামৰ গুজৰাটী চলচ্চিত্ৰৰ বাবে।

## পৰিচালক হিচাপে

## তথ্যসূত্ৰ
শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ফিল্মফেয়াৰ বঁটা বিজয়ী
শ্ৰেণী:ভাৰতীয় অভিনেতা
শ্ৰেণী:ভাৰতীয় অভিনয় শিল্পী
শ্ৰেণী:অভিনয় শিল্পী
শ্ৰেণী:ৰাজস্থানৰ ব্যক্তি
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:চলচ্চিত্ৰ পৰিচালক
শ্ৰেণী:চিত্ৰনাট্য লেখক
শ্ৰেণী:চলচ্চিত্ৰ প্ৰযোজক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:কুৰি শতিকাৰ ব্যক্তি


## বাহ্যিক সংযোগ

* 
* http://www.cagesmovie.com/castandcrew/asrani/